Bérautó bérleti szerződés

Amely létrejött a Bükk Transzport Kft. (adószám: 11441504-2-05, székhely: 3527 Miskolc, Besenyői út 24.) mint bérbeadó (a továbbiakban, mint „bérbeadó”),

másrészről

Név / Cégnév: ……………………………

Születési hely, idő: …………………….

Anyja neve: ……………………………….

Személyi ig. sz.: …………………………

Vezetői eng. sz.: ………………………..

Állandó lakcím: …………………………

Telefon: ……………………………………

mint bérlő (a továbbiakban, mint „bérlő”) között az alábbi feltételekkel

1. A bérlő bérbe veszi, a bérbeadótól a tulajdonában, illetve kezelésében álló alábbi gépjárművet:

**Gyártmány**: ……………. **Típus:** ……………….. **Értéke**: ……………….. **Rendszám:** …………….. **Forgalmi engedély száma**: ……………….. **Alvázszám**: ………………………… **Motorszám:** …………………………

A bérlő a gépkocsit használatra alkalmas, üzemképes állapotban, érvényes műszaki engedéllyel, kívül-belül tiszta állapotban, feltöltött: üzemanyag, kenőolaj, hűtővíz ellenőrzése után állapotlap szerint átvette.

2. A bérleti szerződés határozott időre szól, amely:

……………………………………-tól, ……………………………….-ig, azaz x nap

3. A bérleti díj X x Y.-, azaz Z .-, amely

700 km/nap futást biztosít, ezen felül 20.- díjat köteles a megjelölt bérleti díjon felül a bérbeadó részére megfizetni. A bérlő a bérleti díjat számla ellenében előre köteles megfizetni.

A Bérbeadó a gépjármű elvitelekor egyidejűleg az esetleges károk, vagy egyéb felmerülő, díjak, fedezetként 100.000.- kauciót átvesz, azaz százezer.

A kaució összege a jelen szerződésben foglaltak maradéktalan teljesülése esetén a bérelt gépkocsi 2. pontban rögzítettek szerinti visszaszolgáltatásakor visszajár. Bérlő kifejezetten tudomásul veszi, hogy amennyiben a jelen szerződésből fakadó valamely kötelezettségét megszegi, fizetési vagy kártérítési, illetőleg díjfizetési kötelezettségének nem tesz eleget, Bérbeadó jogosult azt a részére átadott kaució összegéből e kötelezettségeivel egyenértékű összeget levonni, és csak az ezt követően fennmaradt összeget visszaadni részére.

4. A bérleti jogviszony ideje alatt, a bérlő köteles:

- A gépjárművet rendeltetés szerűen használni.

- Megfizetni a gépjárműre esetlegesen kiszabott bírságokat. (parkolás, gyorshajtás, egyéb szabálysértés)

- Hosszú távú ( 1 hónaptól hosszabb időszak ) bérlés esetén a kötelező szervízelés lebonyolítása érdekében, a bérautót bérbeadónak előre egyeztetett időpontban, a szerviz idejére rendelkezésére bocsátani.

Bérlő továbbá kijelenti, hogy tudomásul veszi, hogy a nem rendeltetésszerű használatból eredő károkért teljes felelősséggel tartozik.

- A Bérlő köteles továbbá a neki átadott okmányokat gondosan kezelni, a rongálódástól megóvni. Bérlő köteles a birtokában és használatában álló gépkocsit a rendelkezésre álló összes eszközzel megvédeni a lopással szemben, így azt használaton kívül minden esetben, bármilyen csekély időre is, lezárni, a riasztó esetén azt bekapcsolni, a gépkocsiban értéket nem hagyni, a gépkocsival lehetőleg őrzött vagy zárt helyen parkolni, és egyébként a gépkocsi magára hagyásakor fokozott körültekintést tanúsítani.

5. A bérlő kijelenti, hogy a gépjármű biztonságos használatához szükséges gyakorlattal rendelkezik.

6. A gépkocsit kifejezetten tilos különösen:

- a.) hűtőfolyadék, kenőolajok elfolyása, ill. az ellenőrző műszerek tiltó jelzése esetén használni,

- b.) alkohol, gyógyszer, vagy kábítószer befolyása alatt vezetni, vagy ilyen befolyásolás alatt álló személynek a vezetést átengedni

A 6 a) pont esetén a Bérlő köteles a hibát haladéktalanul jelezni a Bérbeadó felé, amelyet követően a egyeztetés után igyekszik a helyszínen javíttatni, amennyiben ez nem lehetséges Bérbeadó gondoskodik az autó elszállításáról. Abban az esetben ha a 6 a) pontban foglaltak bekövetkezése a rendeltetésszerű használat során keletkezett, a Bérbeadó viseli az elszállítás, valamint a javítás költségeit, ellenkező esetben a 4. pontban foglaltakkal összhangban valamennyi ezzel kapcsolatos költség, elszállítás, javíttatás egyéb felmerülő igazolt költségek megtérítésére a Bérlő köteles.

7. Szerződő felek megállapodnak, hogy a Bérlő minden rendkívüli eseményről köteles Bérbeadót is értesíteni és vállalja, hogy a gépkocsi feltörése, rongálása, ellopása esetén Bérbeadót késedelem nélkül értesíteni köteles. Balesetnél a Bérlő köteles továbbá kellő gondossággal eljárni, az ügy tisztázására mindent megtenni, a káreseményben résztvevők minden lehetséges adatát beszerezni (pl. másik jármű rendszáma, a tulajdonos/vezető neve, címe, tanúk neve, címe, helyszínrajz, esetleg fénykép).

8. A Bérbeadó semmilyen módon nem felelős a Bérlő által a gépkocsiban elhelyezett tárgyakért, értékekért, azok károsodásáért vagy eltűnéséért. Szintén nem felel Bérbeadó azokért a károkért, melyek Bérlőt a gépkocsi meghibásodásából eredően érik, akkor sem, ha azok a rendeltetésszerű használat mellet következnek be. Bérbeadó felelőssége csak a neki felróható okokból keletkező károkra terjed ki a hatályos jogszabályi szabályozás szerint.

9. A bérlet ideje alatt felmerülő egyéb költségek (üzemanyag, parkolás, úthasználati díj külföldön stb.) a Bérlőt terhelik.

10. A bérleti idő alatt elkövetett szabálysértésekért (gyorshajtás, szabálytalan parkolás, egyéb szabálysértések stb.) Bérlő teljes felelősséget vállal és tudomásul veszi, hogy azok költségei őt terhelik, egyben hozzájárul adatainak kiadásához a rendőrségi és egyéb szabálysértési- vagy büntető eljárásokkal kapcsolatosan.

11. A meg nem fizetett díjak (parkolási díj, úthasználati díj stb.) tekintetében Bérlő tudomásul veszi, hogy mindezek a pótdíjjal, késedelmi kamattal és egyéb költségeivel együttesen kizárólag őt terhelik.

12. A Bérlő köteles a gépkocsit és tartozékait a 2. pontban megjelölt helyen és időpontban - a normál amortizációt figyelembe véve - az átvételkorival megegyező állapotban visszaadni. Amennyiben a bérlő a gépkocsit rendeltetésellenesen használta, az különlegesen szennyezett, az ebből származó kárt és költségeket a Bérlő tartozik megtéríteni. A bérleti szerződés bérlő általi megszegése esetén vagy amennyiben a bérlet letelte után a bérlő a gépkocsit kellő indok nélkül nem szolgáltatja vissza, bérbeadó jogosult a szerződést azonnali hatállyal felmondani, illetve a gépkocsit a bérlőtől visszavenni, a Bérlő költségére elszállíttatni.

13. Szerződő felek rögzítik, hogy cselekvőképes nagykorú állampolgárok, illetőleg jelen szerződés megkötésére képviseleti jogosultsággal rendelkező személyek, így a szerződés megkötésének jogi akadálya nincs.

14. Jelen szerződésben nem szabályozott kérdésekben a a Polgári Törvénykönyvről szóló 2013. évi V. törvény, annak kifejezetten a bérleti szerződésekre vonatkozó rendelkezései, valamint a mindenkor hatályos magyar jogszabályok az irányadóak.

Szerződő felek rögzítik, hogy a fentieket alapos tanulmányozás és átolvasás után, mint akaratukkal mindenben megegyezőt jóváhagyólag írják alá.

Kelt: Miskolc,

………………………………………………………….. …………………………………………………… Bükk Transzport Kft. ( Bérbeadó ) Bérlő